เงินบาทเปิด 32.62/64
ธนาคารซีไอเอ็มบีไทย รายงาน เงินบาทเปิด 32.62/64 แข็งค่าตามภูมิภาค แต่ให้น้ำหนักกับการเมืองในประเทศ
11 มี.ค. 2553

ธนาคารซีไอเอ็มบีไทย รายงาน เงินบาทเปิด 32.62/64 แข็งค่าตามภูมิภาค แต่ให้น้ำหนักกับการเมืองในประเทศ 
นักบริหารเงินธนาคารซีไอเอ็มบีไทย กล่าวว่า เงินบาทเช้านี้เปิดตลาดที่ระดับ 32.62/64 บาท/ดอลลาร์ แข็งค่าขึ้นจากวานนี้เล็กน้อยตามงินสกุลอื่นๆในภูมิภาคแข็งค่าขึ้น เนื่องจากดอลลาร์อ่อนค่าลงมาหลังขาดดุลการค้าเล็กน้อย
ส่วนสกุลเงินต่างประเทศ ค่าเงินเยนเปิดตลาดที่ระดับ 90.43/45 เยน/ดอลลาร์ ส่วนเงินยูโรเปิดที่ 1.3642/3647 ดอลลาร์/ยูโร
สำหรับวันนี้คาดว่าตลาดจับตามองประเด็นการเมืองเป็นหลัก ส่วนปัจจัยต่างประเทศ ก็มีรายงานตัวเลขรายสัปดาห์ ซึ่งโดยรวมมองว่าเศรษฐกิจสหรัฐฯปีนี้ น่าจะดีขึ้นประมาณ 3% วันนี้กระทรวงแรงงานสหรัฐรายงานจำนวนผู้ขอรับสวัสดิการว่างงานรายสัปดาห์ และ กระทรวงพาณิชย์สหรัฐเปิดเผยข้อมูลการค้าระหว่างประเทศเดือนม.ค.  
"ตอนนี้ตลาดให้น้ำหนักกับเรื่องการเมืองอย่างแรง อาจจะประมาณ 90% แต่ว่านักลงทุนยังไงก็ยัง Net Buy อยู่ก็คงเป็น Signal หนึ่งที่ทำให้บ้านเราค่าเงินยังแข็งค่าขึ้น"นักบริหารเงิน กล่าว
ทั้งนี้ คาดว่าวันนี้เงินบาทน่าจะเคลื่อนไหวในกรอบระหว่าง 32.55-32.75 บาท/ดอลลาร์